આ પ્રસંગે મુખ્ય મહેમાનપદે ઉપસ્થિત રહેલા ગુજરાત હજ કમીટીનાં સચીવ ઉસ્માનભાઈ પટેલે પ્રાસંગિક પ્રવચન કરતા જણાવ્યું હતું કે, મુસ્લિમ સમાજમાં શિક્ષણ હતું ત્યાં સુધી મુસ્લિમો સર્વોપરી બની રહ્યા, શિક્ષણનું કેન્દ્ર મુસ્લિમ દેશો બન્યા હતા, અને ભૌતિક વિજ્ઞાન, રસાયણ વિજ્ઞાન કે, પછી ખગોળ વિજ્ઞાન, હોય કે આંકડાશાસ્ત્ર હોઈ દરેક ક્ષેત્રે મુસ્લિમ વૈજ્ઞાનિકોનું યોગદાન રહ્યું છે, પરંતુ આપણે શિક્ષણનું મહત્ત્વ ભૂલી ગયા, સમાજ શિક્ષણથી દૂર થતો ગયો અને શિક્ષણ છોડવાનાં કારણે મુસ્લિમ સમાજ જ હાલતનાં અંધારામાં આવી ગયો, આપણે આપણા ભવ્ય શિક્ષણનાં વારસાને ફરી પ્રસ્થાપિત કરવો પડશે, આપણા પ્યારા નબી હજરત મોહંમદ મુસ્તુફા (સ. અ. વ)એ પણ આજથી ૧૪૦૦ વર્ષ પૂર્વે જયારે ચીનની મુસાફરી જટીલ અને મુશ્કેલ ગણાતી હતી, ત્યારે ચીન જઈને પણ શિક્ષણ મેળવવા અનુરોધ કર્યો હતો.